Kulegezwa kwa kanuni za kafyu ukanda mwa ziwa Victoria

KULEGEZWA KWA KANUNI ZA KAFYUU KANDA MWAZIWA VICTORIA
 Hatua ya serikali kuu kulegeza kanuniza kudhibiti msambao wa virusi vya korona katika kaunti 13 za kanda ya ziwa imepokelewa kwa kheir njema kutoka kwa wakaazi hasaa Kisumu. 
 Kulingana na baadhi ya waliozungumza na meza yetu ya Matukio, hatua ya serikali ambayo ilipelekea kusongezwa mbele kwa muda wa kafyu kutoka saa1 jioni hadi saa nne usiku itachangia kuregesha maisha yao katika hali ya kawaida kwa kiasi fulani. 
 Katika hatua hii,waumini wa dini ya Kiislamu sawia na wenzao mbao sio Waislamu wameelezea furaha yao wakirejelea ibada katika sehemu za ibada ila kwa masharti. 
 Kwa upande mwingine, wafanyibiashara nao wamesema, hatua hii ni afueni baada ya biashara zao kuripoti mapungufu ya mauzo ikizingatiwa kuwa,muda wa jioni wateja wakiwemo wanaofanya kazi hupata nafasi ya kutafuta bidhaa. 
 Faiza Swaleh ni mmoja wawafanyibiashara Kisumu ambaye anasema amekuwa akilazimika kufunga duka lake mapema kutokanana muda wa kafyu kauli sawia ikiungwa mkono na Philip Otieno ambaye ni mtengezaji magari. 
 Hatahivyo, kulegezwa kwa kanuni za kudhibiti korona katika ukanda huu sio kiashiria cha kupungua kwa maambukizi nchini ikizingatiwa kuwa,kwa mujibu wa wizara ya afya, kaunti za Nairobi na Mombasa tayari zimeanza kuripoti ongezeko la wagonjwa wanaotafuta hewa ya oksijeni.